
A V I Z

asupra proiectului de Lege privind acordarea unor facilități fiscale 

pentru tinerii casătoriţi precum și pentru mamele sau, după caz, 

persoanele care au în întreținere doi sau mai mulți copii minori

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra proiectului de Lege privind acordarea unor facilități fiscale pentru tinerii casătoriţi precum și pentru mamele sau, după caz, persoanele care au în întreținere doi sau mai mulți copii minori (PL.x 183/2012), Camera Deputaţilor fiind Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege mai sus menţionat, în şedinţa din 19 iunie 2012.

Membrii Comisiei au examinat proiectul de Lege, expunerea de motive, avizul favorabil al Consiliului Legislativ cu nr.1386/21.12.2011, precum şi punctul de vedere negativ al Guvernului.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea negativă a proiectului de Lege.

